Exqrch/javanese-Komodo-pixelgpt huggingface dataset:
Asal-usul Sekarpace, Kutha Surakarta Asal-usul Sekarpace, Kutha Surakarta yaiku sejarah dumadine kampung Sekarpace
Kampung Sekarpace manggon ana ing kutha Surakarta, provensi Jawa Tengah
Nalika jaman Pakubuwana X (1893-1939 M), sambetan antaraning keraton karo donya njaba mligine Eropa sansaya raket
Sawijining dina, PB X ngundang para normal saka mancanegara yaiku saka Cina, India, lan Prancis
Saka para paranormal mau, PB X luwih cocok karo paranormal Prancis, yaiku Monsieur Schapentier
Liwat abdi dalem, PB X ndhawuhi supaya Monsieur Schapentier ngadep panjenengane ing keraton
Tatacara keraton, sadurunge tamu ngadhep sinuwun, abdi dalem kudu ngadhep luwih dhisik kanggo aweh lelapuran
Nalika ngadhep mau, abdi dalem kangelan anggone matur “Monsieur Schapentier”, nanging kepleset dadi Sekarpace
Wiwit kedadeyan mau, kanggo nggampangake nyebut jeneng “Monsieur Schapentier”, cukup nyebut Tuan Sekarpace
Amarga kuwi mau, papan dunung kampunge dijenengake Sekarpace tekan saiki.
The Founder (filem 2016) The Founder nggih punika filem drama biografi Amérikah Sarékat ingkang kadamel taun 2016, dipun arahaken déning John Lee Hancock kanthi juru damel Don Handfield, Karen Lunder, Jeremy Renner lan Aaron Ryder
Skénario kagem filem punika kaanggit déning Robert D
Siegel adhedhasar saking gesangipun Ray Kroc lan lelabetanipun minangka sesirah ingkang nggulawenthah restoran McDonald's
Filem "The Founder" kaping pisan kapirsan wonten adicara Arclight Hollywood ing surya 7 Desember 2016 lan kababar wonten ing Amérikah Sarékat ing surya 20 Januari 2017
Filem punika pikantuk maneka pangalembana saking sagung pamirsa lan para kritikus
Filem punika nyariyosaken babagan setunggalipun juru dol saking Illinois kng asma Ray Kroc pinanggih Dick lan Mac McDonald salebetipun nggulawenthah restoran hamburger wonten ing California sisih kidul, ing udakara taun 1950-an
Restoran punika pungkasanipun dipuntumbas déning Kroc kanthi arta $2,700,000 ing taun 1961
Filem "The Founder" pikantuk pangalembana saking kritikus
Adhedhsar saking "Rotten Tomatoes", filem punika pikantuk angka 82%, saking 228 pambiji, kanthi rata 7/10
Wondéné"Metacritic" ndedalaken pawartos, filem pikantuk biji 66 saking 100, adhedhasar 47 pambiji, ingkang negesaken bilih filem punika kalebet saé
Filem "The Founder" kasil nampeni arta dumugi $12,786,053 ing Amérika Ler lan $11,335,192 ing negari sanesipun, kanthi total jendral arta ingkang kasil dipunkempalaken nggih punika $24,121,245, langkung saking arta ingkang dipun dalaken kagem pandamelan, $25 juta
Ing peken kapian, filem punika kasil ngempalaken arta $3,404,102, ngancik wonten ing urutan 11 box office.
The Babysitter (filem 2017) The Babysitter nggih punika filem horor kumedhi Amérikah Sarékat ingkang dipundamel taun 2017
Film punika dipunarahaken déning McG adhedhasar saking skénario anggitanipun Brian Duffield
Wondéné para juru paraga ingkang kaprcaya maragani filem punika antawisipun Judah Lewis, Samara Weaving, Robbie Amell, Bella Thorne, Andrew Bachelor, lan Emily Alyn Lind
Proses produksi film dimulai pada 27 Oktober 2015 di Los Angeles
Wonten ing surya 24 November 2014, wonten pawartos bilih skénario filem horor kumèdhi anggitan Brian Duffield ingkang sesirah "The Babysitter" sampun dipuntumbas déning McG's Wonderland Sound and Vision, ing mriku McG lan Mary Viola badhe dados juru damel filem
Ing surya 10 September 2015, McG ngaturi dhumateng New Line Cinema supados sagah kajibah dados juru arah filem punika, sawetawis Wonderland ugi kawartosaken sagah naggeljawabi babagan ardhana
Filem punika kababar ing surya 13 Oktober 2017 déning Netflix.
Before I Fall (filem) Before I Fall nggih punika drama filem Amérikah Sarékat ingkang dipun damel taun 2017, dipunarahaken déning Ry Russo-Young, adhedhasar saking skénario anggitanipun Maria Maggenti
Filem punika kaangkat saking novel ingkang dipunbabar taun 2010 "kanti sesirah ingkang sami" anggitanipun Lauren Oliver
Wondéné para juru paraga ingkang kapracaya maragani film "Before I Fall" antawisipun Zoey Deutch, Halston Sage, Logan Miller, Kian Lawley, Jennifer Beals, Diego Boneta, lan Elena Kampouris
Pandamelan filem punika mundhut papan panggènan wonten Squamish lan Vancouver, saking surya 16 November 16 dumugi surya19 Desember 2015
Filem punika kapirsan kaping pisanipun nalika pahargyan Sundance Film Festival ing surya 21 Januari 2017, lajeng kababar ing surya 3 Maret 2017, déning Open Road Films
Ing surya 15 Juli 2010, Fox 2000 Pictures numbas hak cipta novel nèm-nèman "Before I Fall", anggitan kapisanipun Lauren Oliver ingkang kababar ing taun 2010
Maria Maggenti lajeng dipunsuwun supados nyerat ambal arupi skénario filem, sawetawis Jonathan Shestack badhé kadhapuk minangka juru damel sesarengan kaliyan Ginny Pennekamp
Taun 2011, skénario sampun mlebet wonten pratelan ireng, ingkang ateges mboten badhé dipundamel
Ry Russo-Young dipullebetaken minangka juru arah utawi sutradhara
Surya 15 September 2015 kawartosaken bilih Zoey Deutch ndhèrèk nggarap filem punika maragani minangka Amantha Kingston, nèm-nèman ing sekolah menengah atas
Brian Robbins lan Matthew Kaplan badhe dados juru damel ing wewengkonipun Awesomeness Films, sesarengan Shestack, ingkang badhé kawiwitan wulan Oktober 2015
Ing surya 7 Oktober 2015, para paraga sanesipun dipunwartosaken badhé nyawiji antawisipun Halston Sage, Logan Miller, Kian Lawley, Diego Boneta, lan Elena Kampouris
Good Universe badhé nanggeljawabi babagan pangedolan filem punika sadonya ing miyos American Film Market
Surya 3 November 2015, Jennifer Beals nyawiji wonten proyek filem punika, maragani minangka ibu saking Samantha
Surya 20 November 2015, Liv Hewson kapracaya maragani minangka Anna Cartullo
Wonéné Adam Taylor kajibah nggarap iringan komposisi musik kagem skor filem.
Call Me by Your Name (filem) Call Me by Your Name nggih punika filem drama Amérikah Sarékat ingkang dipundamel taun 2017, kaarahaken déning Luca Guadagnino kanthi juru damel Emilie Georges, Luca Guadagnino, James Ivory, Marco Morabito, Howard Rosenman, Peter Spears, lan Rodrigo Teixeira
Skénario kagem filem punika dipun anggit déning Walter Fasano, Luca Guadagnino, lan James Ivory
Wondéné para juru paraga ingkang kapracaya maragani filem punika antawisipun Timothée Chalamet, Armie Hammer, Michael Stuhlbarg, Amira Casar, Esther Garrel, lan Victoire Du Bois
Filem "Call Me by Your Name" kaping pisan kapirsan wonten adicara Festival Film Sundance ing surya 22 Januari 2017 lan dipunbabar ing Britania Raya surya 27 Oktober 2017
Salajengipun, filem punika kababar wonten ing Amérikah Sarékat ing surya 24 November 2017 kanti winatesan, lan surya 19 Januari 2018 kagem sagung pamirsa
Filem punika pikantuk pangalembana saking para pamirsa lan juru kritik
Filem "Call Me by Your Name" pikantuk pangalembana saking para pamirsa, utaminipun para juru kritik film
Adhedhasar sakin "Rotten Tomatoes", filem punika pikantuk angka 95%, saking 298 pambiji, kanti rata-rata 8.7/10
Adhedhsar "Metacritic", filem punika pikantuk angka 93 saking 100, adhedhasar saking 51 pambiji, ingkang negesaken bilih film punika dipunakeni sadonya
Filem "Call Me by Your Name" kasil ngempalaken arta dumugi $18,095,701 saking Amérika Ler lan $23,755,324 saking negari sanesipun
Total jendral arta ingkang makempal saking filem punika dumugi $41,851,025, nglangkungi arta ingkang sampun dipundalaken kagem pandamelan nggih punika $3.5 yuta
Ing peken pungkasan, pamirsanan winatesan, filem pikantuk kasil dumugi $412,932, nglenggahi papan kaping 14 wonten box office
Nanging, wonten pamirsanan peken pungkasan, filem ngempalaken arta $1,437,889, manggeni papan kapin-21 wonten box office.
High School Lover High School Lover nggih punka filem drama romantis Amérikah Sarékat ingkang dipun damel taun 2017, kaarahaken déning Jerell Rosales minangka pakaryan wiwitanipun ing kancah perfilman
Wondéné para juru paraga ingkang kapracaya maragani filem punika antawisipun François Arnaud, Lana Condor, Julia Jones, lan James Franco
"High School Lover" kapirsan ingkang kapisan wonten ing Lifetime surya4 Februari 2017
Badhé dipundamelipun filem punika sampun kawartosaken ing wulan Agustus 2016, kanthi sesirah "High School Affair", ingkang cariyosipun bilih James Franco badhé ndhèrèk ngarahaken film punika sesarengan kaliyan Jerell Rosales
Ing wulan Januari 2017, kagiyaraken bilih Franco badhé kajibah maragani filem punika, lan ugi dados juru damel eksekutif
Kawartosaken ugi bilih Paulina Singer lan François Arnaud katetepaken minangka juru paraga utamaing filem punika
Ing wulan Januari 2017 kagiyaraken bilih filem punika badhé dados salah setunggalipun perangan penting wonten adicara ing Lifetime, lan kapirsanan kaping pisan ing surya 4 Februari 2017.
Ranggalawé Lawé (Ranggalawé), salah sawijining tiyang ingkang ndhèrèk Wijaya saha nggadhahi jasa nalika mangadegipun Kerajaan Majapait
Ananging piyambakipun dipuntepang minangka tiyang ingkang mbaléla wonten ing kerajaan punika
Kamangka nama Ranggalawé punika dipuntepang dening masarakat minangka pahlawan
Miturut Kidung Harsawijaya, Rangga Lawe inggih menika sawijining tiyang enèm, saking putranipun pejabat inggil (mantri) ing kraton raja Narasingha, ingkang kanthi sesarengan kaliyan putra mahkota diruwat saha piyambakipun dados minangka kanca ingkang setya mbaturi ngadhepi prastawa-prastawa ingkang badhé dipuntampa
Ananging miturut Kidung Ranggalawé (atawis Wenang), nama Lawé badhe dipunsebat-sebat sesampunipun mangadegipun Majapait